Heritage Malta qed twettaq idea ta' wieħed mill-impjegati tagħha u tniedi inizjattiva fejn il-ħaddiema jiżirgħu żrieragħ ta' siġar u arbuxxelli fi djarhom u jindokrawhom sakemm ikunu kibru biżżejjed biex jitħawlu f'siti ta' Heritage Malta stess. "L-idea mill-ewwel intgħoġbot mill-amministrazzjoni ta' Heritage Malta, billi tinkwadra b'mod sħiħ fil-missjoni tagħna li nħarsu mhux biss il-patrimonju kulturali iżda wkoll il-wirt naturali ta' pajjiżna," qal Noel Zammit, Kap Eżekuttiv ta' Heritage Malta. "Din l-inizjattiva hija mezz kif l-impjegati tagħna jieħdu sehem f'attivitajiet ekstrakurrikulari li huma ta' siwi kbir kemm għall-aġenzija nfisha kif ukoll għall-ambjent." Il-mixtla ta' Heritage Malta f'Għar Dalam għandha sehem ewlieni f'din l-inizjattiva billi tipprovdi ż-żerriegħa lill-impjegati li juru interess f'dan il-proġett volontarju. Is-siġar u l-arbuxxelli li se jikbru minn din iż-żerriegħa huma kollha indiġeni. Minn meta ġew mgħarrfa bis-suġġeriment li ħareġ bih il-kollega tagħhom, diversi impjegati esprimew interess biex jiżirgħu ż-żerriegħa f'darhom u jindokraw ixxtieli li jinbtu minnha għal sena jew sentejn, sakemm dawn ikunu lesti biex jittieħdu lura fil-mixtla fejn isibu min jieħu ħsiebhom qabel jasal iż-żmien li jitħawlu fis-siti rispettivi. Għalkemm min jidħol għal dan l-impenn m'hemmx bżonn ikollu esperjenza filħarsien tal-pjanti, u ż-żerriegħa biex tikber tirrikjedi biss rokna xemxija fejn tkun imħarsa mir-riħ u mix-xita qalila, il-mixtla ta' Għar Dalam qed toffri pariri lillimpjegati dwar il-kura ta' dawn il-pjanti. Dan it-tagħrif twassal minn Heritage Malta. #td_uid_2_604b446321376 .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/03/11083745/Ghar-Dalam-Nursery-1-80x60.jpeg) 0 0 no-repeat}#td_uid_2_604b446321376 .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/03/11083726/Ghar-Dalam-Nursery-2-80x60.jpg) 0 0 no-repeat} Heritage Malta 1 minn 2 Heritage Malta Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_4_604b4464599c4_rand.td-a-rec-img{text-align:left}.td_uid_4_604b4464599c4_rand.td-a-rec-img img{margin:0 auto 0 0}